**Ichihara** (jap. 市原市, *Ichihara-shi*) on Japanin kaupunki Honshūn saarella Kantōn alueella Chiban prefektuurissa. Se sijaitsee Bōsōn niemimaalla Tokionlahden länsirannikolla prefektuurin keskiosassa. Etelässä kaupungin alue ulottuu Yōrōjoen vartta pitkin Bōsōn kukkuloille. Ichiharassa on 274 623 asukasta (heinäkuussa 2020) ja sen pinta-ala on 368,17 neliökilometriä. Pinta-alaltaan se on Chiban prefektuurin suurin kaupunki.

Nykyisen Ichiharan kaupungin alueella sijaitsivat muinoin Kazusan provinssin pääkaupunki (*kokufu*) ja provinssitemppeli. Edo-kaudella seutu oli Yōrōjokea sisämaahan johtaneen liikennereitin varrella. Se eli pitkään kalastuksesta ja maanviljelystä, mutta toisen maailmansodan jälkeen se kaupungistui voimakkaasti, kun Tokionlahden rannikon täyttömaalle rakennettiin suurimittakaavainen öljy- ja kemianteollisuuden kombinaatti ja muuta teollisuutta, kuten elektroniikkateollisuutta ja laivanrakennusta. Sisämaan ylänköalueille on rakennettu suuria lähiöitä. Kaupunkioikeudet Ichihara sai vuonna 1963, kun Ichiharan maaseutukaupunki liitettiin yhteen Anesakin, Goin, Sanwan ja Shizun maaseutukaupunkien kanssa. Kaupungin keskusta sijaitsee Goin alueella.

Ichiharan nähtävyyksiä ovat kaupungin eteläosien luonnonalueet, kuten Yōrōn laakso ja Yamakuran patojärvi, jonka rannalle on perustettu lasten teemapuisto. Ylänköalueille on rakennettu lukuisia golfkenttiä, joita sanotaan Ichiharassa olevan eniten Japanissa. Kaupungin rakennettuun kulttuuriperintöön kuuluvat Kazusa Kokubun-jin ja Kazusa Kokubun-nijin temppelien jäänteet sekä Iigaoka Hachiman-gūn šintolainen pyhäkkö. Ichiharaa palvelevat JR Higashi-Nihonin Uchibō-linja, Keisei-rautateiden Chihara-linja ja Kominato-rautatien Kominato-rautatielinja.

Kuvia
-----

* Kazusa Kokubun-jiKazusa Kokubun-ji
* Goin lämpövoimalaGoin lämpövoimala
* Tsukizakin rautatieasemaTsukizakin rautatieasema
* Syksy Umegasen rotkossaSyksy Umegasen rotkossa

Lähteet
-------

1. 1 2 3 4  市の概要 Ichihara City. Viitattu 31.07.2020.
2. 1 2  世帯数・人口（町丁字別）7月（Excel：45KB） Ichihara City. Viitattu 31.07.2020.
3. 1 2 3  市の紹介 Ichihara City. Viitattu 31.07.2020.
4. 1 2 3  ブリタニカ国際大百科事典 小項目事典: 市原市 Kotobank. Viitattu 31.07.2020.
5. 1 2 3  日本大百科全書: 市原（市） Kotobank. Viitattu 31.07.2020.
6. 1 2 3  市原市について Ichihara City. Viitattu 31.07.2020.

Aiheesta muualla
----------------

* Kuvia tai muita tiedostoja aiheesta **Ichihara** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Chiban prefektuuri |
| --- |
|  |
| Kaupungit | 
* Abiko
* Asahi
* Chiba (pääkaupunki)
* Chōshi
* Funabashi
* Futtsu
* Ichihara
* Ichikawa
* Inzai
* Isumi
* Kamagaya
* Kamogawa
* Kashiwa
* Katori
* Katsuura
* Kimitsu
* Kisarazu
* Matsudo
* Minami-Bōsō
* Mobara
* Nagareyama
* Narashino
* Narita
* Noda
* Ōami-Shirasato
* Sakura
* Sanmu
* Shiroi
* Sodegaura
* Sōsa
* Tateyama
* Tōgane
* Tomisato
* Urayasu
* Yachimata
* Yachiyo
* Yotsukaidō

 |  |
|  |
| Kunnatpiirikunnittain | **Awan piirikunta** (Kyonan) · **Chōsein piirikunta** (Chōnan · Chōsei · Ichinomiya · Mutsuzawa · Nagara · Shirako) · **Inban piirikunta** (Sakae · Shisui) · **Isumin piirikunta** (Onjuku · Ōtaki) · **Katorin piirikunta** (Kōzaki · Tako · Tōnoshō) · **Sanbun piirikunta** (Kujūkuri · Shibayama · Yokoshiba-Hikari) |

 |